DOLOŽKA  ZLUČITEĽNOSTI
právneho predpisu s právom Európskych spoločenstiev a právom Európskej únie

1.	Navrhovateľ právneho predpisu: vláda SR.

2.	Názov návrhu právneho predpisu: Vyhláška Ministerstva spravodlivosti Slovenskej republiky, ktorou sa ustanovuje paušálna suma trov trestného konania.

3.	Záväzky Slovenskej republiky vo vzťahu k Európskym spoločenstvám a Európskej únii:
a)	Problematika návrhu právneho predpisu nie je prioritnou oblasťou aproximácie podľa čl. 70 Európskej dohody o pridružení, podľa Národného programu pre prijatie acquis communautaire, podľa Partnerstva pre vstup, podľa Bielej knihy a podľa výsledkov rokovaní pri screeningu. 
b)	Problematika návrhu právneho predpisu nie je predmetom záväzku vyplývajúceho z negociačných pozícií.

4.	Problematika návrhu právneho predpisu je upravená v čl. 6 ods. 2 Zmluvy o Európskej únii, ktorý ustanovuje, že únia rešpektuje práva zabezpečené Európskym dohovorom o ochrane ľudských práv a základných slobôd z roku 1950 ako všeobecne právne princípy.

5.	Stupeň zlučiteľnosti návrhu právneho predpisu s právom Európskych spoločenstiev a právom Európskej únie: úplná.

6.	Gestor (spolupracujúce rezorty): bezpredmetné.

7.	Účasť expertov pri príprave návrhu právneho predpisu: bezpredmetné.

B Osobitná časť

K § 1
Ustanovuje sa paušálna suma trov trestného konania, ktoré znáša štát podľa  § 152 ods. 1 písm. d) Trestného poriadku a ktoré je povinný podľa Trestného poriadku odsúdený uhradiť.
	Rozlišuje sa pritom, či rozhodnutie bolo vydané bez prejednania veci na hlavnom pojednávaní formou trestného rozkazu. V ostatných prípadoch sa rozlišuje, či bol pribratý znalec alebo znalci z odboru psychiatrie.

K § 2
Prechodné ustanovenie rieši prípady, ako sa má postupovať v období do nadobudnutia účinnosti vyhlášky.

K § 3 
Zrušujú sa doterajšie vyhlášky a účinnosť sa navrhuje tak, aby bola zachovaná dostatočná legisvakančná lehota.